  Анжелика Тихонова корреспондент 23-28 гудырикошконэ Эгра каргуртын «Яркыт! Ярко!» ёроскуспо пленэр ортчоз. Отчы искусствоосъя школаосын дышетскисьёсты но дышетӥсьёсты, ӧнерлыко суредасьёсты, туспуктӥсьёсты, студентъёсты, мыло-кыдо адямиосты ӧтё. Со сярысь ужрадлэн «ВКонтакте» мерлыко вотэсысь бамаз ивортӥзы. Соос понна вить нунал ӵоже пӧртэм пумиськонъёс, мастер-классъёс ортчозы. Озьы, ӧнерлыко суредасьёсын но спикеръёсын вераськонъёс, Эгра ёросысь историен герӟаськем, чебер, тунсыко интыосын пумиськонъёс радъяськозы, отын ӧнерчиос кивалтэм улсын инкуазьын суредаськыны дышетозы. Со сяна, мер интыосын пӧртэм тематической площадкаос радъямын луозы. Озьы ик туспуктыны дышетозы. Устооссэ тунсыко кузьымъёс возьмало Пленэре пыриськон понна куриськонъёсты 20-тӥ гудырикошконозь куто. Соосты чӧлсконпусъя  быдэстыса яке  тусъетъя (образецъя) гожтыса igra_CNT@mail.ru электрон почтае келяно. Одно ик «Пленэр» шуыса пусъёно. Тодэ вайытом, «Яркыт» пленэр Эгра ёросын кылем арын но ортчиз. Соку ужрадэ 100-лэсь трос пыриськись люкаськиз.  vk.com (ЯРКЫТ) Тегъёс: Лулчеберет Эгра Удмуртия суредасьёс  